ایران کے خلاف امریکی فوجی اتحاد سے مصر نے خود کو علیحدہ کر لیا

مصر کے اس فیصلے نے ایران کو تنہا کرنے کی امریکی صدر ڈونلڈ ٹرمپ کی منصوبہ بندی کو بڑا دھچکا لگا ہے جو ایران کے خلاف عرب نیٹو کا قیام عمل میں لائے تھے۔

خبر کا کوڈ: ۴۴۰۱۴۸

تاریخ: ۱۱ تير ۲۰۱۹ - ۱۶:۰۷

رسا نیوز ایجنسی کی رپورٹ کے مطابق رائٹرز نیوز ایجنسی نے کہا ہے کہ مصر، سعودی عرب میں امریکی سرپرستی میں عرب اتحاد کے اجلاس سے پہلے ہی اس میں شرکت سے دستبردار ہوگیا۔

موصولہ رپورٹ کے مطابق رائٹرز نے اپنی ویب سائیٹ میں کہا کہ ریاض میں امریکہ کی موجودگی میں عرب اتحاد کی نشست ہونے جارہی تھی جبکہ مصر نے اس میں شرکت نہ کرنے کا فیصلہ کرلیا ہے۔

رپورٹ میں کہا گیا ہے کہ مصر کے اس فیصلے نے ایران کو تنہا کرنے کی امریکی صدر ڈونلڈ ٹرمپ کی منصوبہ بندی کو بڑا دھچکا لگا ہے جو ایران کے خلاف عرب نیٹو کا قیام عمل میں لائے تھے۔

ذمہ دار ذرائع نے رائٹرز کو بتایا کہ ٹرمپ خطے میں ایران پر غلبہ پانا چاہتا تھا مگر مصر کے عرب اتحاد کو خیر باد کہنے سے اسے ناکامی کا سامنا ہوگا۔

انہوں نے مزید کہا کہ مصر نے عرب اتحاد میں کوئی سنجیدہ مقاصد نہ ہونے اور خطے میں ایران سے محاذ آرائی کے سنگین خطرات کے پیش نظر آئندہ نشست میں شرکت نہ کرنے کا فیصلہ کیا۔